รัฐมนตรีว่าการกระทรวงมหาดไทย เผยเตรียมเสนอคณะรัฐมนตรีขออนุมัติงบกลาง 225 ล้านบาท เพื่อทำหน้ากากทางเลือกเพื่อให้ประชาชนทุกหมู่บ้านตัดเย็บ
รัฐมนตรีว่าการกระทรวงมหาดไทย เผยเตรียมเสนอคณะรัฐมนตรีขออนุมัติงบกลาง 225 ล้านบาท เพื่อทำหน้ากากทางเลือกเพื่อให้ประชาชนทุกหมู่บ้านตัดเย็บพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงแนวทางการป้องกันโรคโควิด 19 ว่า ขณะนี้กระทรวงมหาดไทยรับเอาแนวทางจากระทรวงสาธารณสุขสร้างการรับรู้ให้กับประชาชนโดยเฉพาะบุคคลที่มีโอกาสติดเชื้อ นอกจากนี้ได้เตรียมรองรับสถานการณ์หากยังมีการแพร่ระบาด โดยยอมรับว่า หน้ากากอนามัยที่มีอยู่อาจไม่เพียงพอ ดังนั้นในที่ประชุมคณะรัฐมนตรีวันนี้ 3 มีนาคม 2563 จะขออนุมัติงบกลางจำนวน 225 ล้านบาท เพื่อเป็นค่าวัสดุใช้ผลิตหน้ากากทางเลือก ซึ่งมีมาตรฐานโดยจะให้ อสม. เป็นพี่เลี้ยงสอนให้ประชาชนทุกหมู่บ้านได้เย็บหน้ากากทางเลือกเพื่อให้ทุกคนได้มีหน้ากากใช้รัฐมนตรีว่าการกระทรวงมหาดไทย ยังกล่าวถึงกรณีที่แรงงานไทยผิดกฎหมายในเกาหลีใต้เตรียมเดินทางกลับประเทศกว่า 5000 คน ว่า เป็นเรื่องที่กระทรวงสาธารณสุขต้องมีมาตรการออกมา แต่ส่วนตัวเห็นว่าเมื่อมาจากประเทศกลุ่มเสี่ยงก็ควรมีมาตรการรองรับ หรืออย่างน้อยให้มีมาตรการกักตัวเองและแยกผู้มีอาการป่วยออกจากคนปกติ รวมถึงให้ชุมชนช่วยกันตรวจสังเกตสถานการณ์